text:
на тъканите се определя в съответствие с правилата за произход, приложими в рамките на Търговското споразумение между Европейския съюз и неговите държави членки, от една страна, и Република Корея, от друга страна, с изключение на правилата, съдържащи се в приложение II, буква а) към протокола относно определението на понятието „Продукти с произход“ и методите на административно сътрудничество от посоченото преференциално търговско споразумение.
 9. За целта на параграф 7 статусът на продукти с произход на тъканите, които се изнасят от Република Корея за Виетнам, за да бъдат използвани за допълнителна обработка или преработка, се установява чрез доказателство за произход, все едно тези тъкани са били пряко изнесени от Република Корея за Съюза.
 10. Кумулацията, предвидена в параграфи 7—9, се прилага, ако:
 a)
 Република Корея има сключено преференциално търговско споразумение със Съюза в съответствие с член XXIV от ГАТТ от 1994 г.;
 б)
 Република Корея и Виетнам са поели ангажимент и са уведомили Съюза за своя ангажимент да:
 i)
 спазват или да гарантират спазването на кумулацията, предвидена в настоящия член; и
 ii)
 да оказват необходимото административно сътрудничество за осигуряване на правилното прилагане на настоящия протокол както по отношение на Съюза, така и помежду си.
 11. Доказателствата за произход, издадени от Виетнам в съответствие с параграф 7, съдържат следния текст: „Application of Article 3 (7) of Protocol 1 to the Viet Nam - EU FTA“ ("Приложение на член 3, параграф 7 от протокол 1 към Споразумението за свободна търговия Виетнам - ЕС").
 12. По искане на някоя от страните Комитетът по митническите въпроси, създаден по силата на член 17.2 (Специализирани комитети) от настоящото споразумение, може да реши, че за тъканите с произход от държава, с която и Съюзът, и Виетнам имат сключено преференциално търговско споразумение в съответствие с член XXIV от ГАТТ от 1994 г., се счита, че са с произход от някоя от страните, когато са допълнително преработени или вложени в един от получените в тази страна продукти, изброени в приложение V към настоящия протокол, при положение че са претърпели обработка или преработка в тази страна, надхвърляща обхвата на операциите, посочени в член 6 (Недостатъчна обработка или преработка).
 13. При вземане на решение по искането за кумулация и по неговите условия съгласно параграф 12 Комитетът по митническите въпроси взема предвид интересите на другата страна и целите на настоящото споразумение.
 Член 4
 Изцяло получени продукти
 1. За изцяло получени в някоя от страните се считат следните продукти:
 a)
 минералните продукти, извлечени от нейната почва или от нейното морско дъно;
 б)
 растенията и растителните продукти, отгледани, прибрани или събрани там;
 в)
 живите животни, родени и отгледани там;
 г)
 продуктите от живи животни, отгледани там;
 д)
 продуктите от заклани животни, родени и отгледани там;
 е)
 продуктите, получени чрез лов или риболов, извършен там;
 ж)
 продуктите от аквакултури, когато рибите, ракообразните и мекотелите са родени или отгледани там от яйца, новоизлюпени рибки, млади риби и ларви;
 з)
 продуктите от морски риболов и другите продукти, добити извън което и да било териториално море от нейните плавателни съдове;
 и)
 продуктите, произведени на борда на нейните кораби-фабрики изключително от


text:
продуктите, посочени в буква з);
 й)
 събраните там употребявани артикули, които са годни единствено за извличане на суровините;
 к)
 отпадъците и скрапът, които са резултат от производствени операции, извършвани там;
 л)
 продуктите, извлечени от морското дъно или под морското дъно, намиращо се извън което и да било териториално море, но върху което тя разполага с изключителни права за експлоатация;
 м)
 стоките, произведени там изключително от продуктите, посочени в букви от а)—л).
 2. Понятията „нейни плавателни съдове“ и „нейни кораби-фабрики“ в параграф 1, букви з) и и) се прилагат само по отношение на плавателните съдове и корабите-фабрики, които:
 a)
 са регистрирани в държава — членка на Съюза, или във Виетнам;
 б)
 носят флага на държава — членка на Съюза, или на Виетнам; и
 в)
 отговарят на едно от посочените по-долу условия:
 i)
 най-малко 50-процентен дял от тях е собственост на физически лица от някоя от страните; или
 ii)
 собственост са на юридически лица:
 А)
 чиито главно управление и основно място на стопанска дейност се намират в Съюза или във Виетнам; и
 Б)
 най-малко 50 процента от които са собственост на държава — членка на Съюза, на Виетнам или на публичноправни субекти или граждани на някоя от страните.
 Член 5
 Достатъчно обработени или преработени продукти
 1. За целта на член 2 (Общи изисквания), буква б) продуктите, които не са изцяло получени, се считат за достатъчно обработени или преработени, когато са изпълнени условията, посочени в приложение II към настоящия протокол.
 2. Условията, посочени в параграф 1, указват за всички продукти, обхванати от настоящото споразумение, обработката или преработката, която трябва да бъде извършена върху използваните при производството материали без произход, и се прилагат само по отношение на тези материали.
 Ако продукт, който е придобил статус на продукт с произход чрез изпълнение на посочените в списъка условия, се използва при производството на друг продукт, условията, приложими по отношение на продукта, в който той се влага, не се прилагат за него и не се вземат предвид материалите без произход, които може да са били използвани при неговото производство.
 3. Чрез дерогация от параграф 1 и при съблюдаване на параграфи 4 и 5 материалите без произход, които съгласно условията, посочени в приложение II към настоящия протокол, не трябва да се използват в производството на даден продукт, могат въпреки това да се използват, при условие че тяхната обща стойност или нетно тегло, установени за продукта, не надвишават:
 a)
 10 процента от теглото на продукта или цената франко завод за продукти от глава 2 и глави 4—24 от ХС, различни от преработените продукти от риболов, посочени в глава 16 от ХС; или
 б)
 10 процента от цената на продукта франко завод за други продукти, с изключение на продуктите от глави 50—63 от ХС, за които се прилагат допустимите отклонения, посочени в бележки 6 и 7 от приложение I към настоящия протокол.
 4. При прилагането на параграф 3 не може да се надвишават процентите за максимална стойност или тегло на материали без произход, посочени в приложение II към настоящия протокол.
 5. Параграфи 3 и 4 не се прилагат за продукти,

type: contracts

jurisdiction: EU


text:
които са изцяло получени в някоя от страните по смисъла на член 4 (Изцяло получени продукти). Без да се засяга член 6 (Недостатъчна обработка или преработка) и член 7 (Единица за оценка), параграф 2, допустимото отклонение, предвидено в параграфи 3 и 4, се прилага за сбора от всички материали, които са използвани в производството на даден продукт, за който в приложение II към настоящия протокол се изисква такива материали да са изцяло получени.
 Член 6
 Недостатъчна обработка или преработка
 1. Следните операции се считат за недостатъчна обработка или преработка за придаване на статус на продукти с произход, независимо от това дали са изпълнени изискванията на член 5 (Достатъчно обработени или преработени продукти):
 a)
 операциите по съхранение, гарантиращи запазването на продуктите в добро състояние по време на транспортиране и складиране;
 б)
 разделянето и събирането на пакети;
 в)
 измиването, почистването, отстраняването на прах, окисни, маслени, бояджийски или други покрития;
 г)
 гладенето с ютии или гладачни преси на текстил и текстилни артикули;
 д)
 простите операции по боядисване и полиране;
 е)
 лющенето и частичното или цялостното бланширане на ориз; полирането и гланцирането на житни растения и ориз;
 ж)
 операциите по оцветяване или ароматизиране на захар или оформянето ѝ на бучки; частичното или цялостното смилане на кристална захар;
 з)
 беленето, премахването на костилките и черупките на плодове, ядки и зеленчуци;
 и)
 подострянето, простото стриване или простото нарязване;
 й)
 пресяването, отделянето, сортирането, класирането, категоризирането или съчетаването (включително окомплектоването на артикули);
 к)
 простото поставяне в бутилки, метални кутии, флакони, торби, каси, кутии, прикрепване за подложки или плочи и всякакви други прости операции по опаковане;
 л)
 поставянето или отпечатването на маркировки, етикети, емблеми и други подобни отличителни знаци върху продуктите или техните опаковки;
 м)
 простото смесване на продукти, дори от различни видове; смесването на захар с друг материал;
 н)
 простото добавяне на вода, разреждане, дехидратиране или денатуриране на продукти;
 о)
 простото сглобяване на части от артикули за получаване на завършен артикул или разглобяването на продукти на части;
 п)
 комбинацията от две или повече операции, посочени в букви а)—о); или
 р)
 клането на животни.
 2. За целта на параграф 1 операциите се считат за прости, когато за тяхното извършване не са необходими нито специални умения, нито машини, апаратура или инструменти, специално произведени или монтирани за посочените операции.
 3. Всички операции, извършени в Съюза или във Виетнам върху даден продукт, се преценяват заедно, когато се определя дали претърпяната от продукта обработка или преработка да се счита за недостатъчна по смисъла на параграф 1.
 Член 7
 Единица за оценка
 1. Единицата за оценка за целите на прилагането на настоящия протокол е конкретният продукт, който се счита за основна единица при определянето на класирането, като се използва номенклатурата на ХС.
 2. Когато дадена пратка се състои от определен брой идентични продукти, класирани в една и съща подпозиция по ХС, при прилагането на настоящия протокол се взема предвид всеки отделен продукт.
 3. Когато съгласно общо правило 5 на ХС опаковката е включена в продукта за целите на класирането, тя се включва и за целите на определянето на произхода.
 Член 8
 Принадлежности, резервни части


text:
и инструменти
 Принадлежностите, резервните части, инструментите и инструкциите или другите информационни материали, които представляват част от нормалната окомплектовка на оборудването, машината, апарата или превозното средство, заедно с които се доставят, като са включени в тяхната цена или не се фактурират отделно, се считат за едно цяло с въпросното оборудване, машина, апарат или превозно средство.
 Член 9
 Комплекти
 Счита се, че комплектите съгласно определението в общо правило 3 на ХС са с произход, когато всички съставящи ги продукти са продукти с произход. Когато даден комплект е съставен от продукти с произход и от такива без произход, се счита, че комплектът като цяло е с произход, при условие че стойността на продуктите без произход не надвишава 15 процента от цената на комплекта франко завод.
 Член 10
 Неутрални елементи
 За да се определи дали един продукт е с произход в някоя от страните, не е необходимо да се определя произходът на следните елементи, които могат да се използват за неговото производство:
 a)
 енергията и горивото;
 б)
 производствените съоръжения и оборудване, включително стоките, използвани за тяхната поддръжка;
 в)
 машините, инструментите, дюзите и формите; резервните части и материали, използвани за поддръжката на оборудване и сгради; смазочните материали, мазнините, материалите за смесване и другите материали, използвани в производството или за експлоатация на оборудване и сгради; ръкавиците, стъклата, обувките, дрехите, оборудването и материалите за безопасност; катализаторите и разредителите; оборудването, устройствата и материалите, използвани за изпитване или проверка на продукта; и
 г)
 други стоки, които не влизат и не са предназначени да влязат в крайния състав на продукта.
 Член 11
 Счетоводно разделяне
 1. Ако при обработката или преработката на даден продукт се използват взаимозаменяеми материали с произход и такива без произход, компетентните органи могат, при писмено искане от страна на икономическите оператори, да разрешат материалите да се управляват чрез метода на „счетоводно разделяне“, без материалите да се съхраняват отделно.
 2. Компетентните органи могат да поставят всякакви считани за подходящи условия за предоставянето на посоченото в параграф 1 разрешение.
 3. Разрешението се дава само ако с прилагането на метода на счетоводното разделяне може да се гарантира, че във всеки един момент броят на получените продукти, за които може да се счита, че са с произход от Съюза или от Виетнам, е равен на броя на продуктите, които биха били получени чрез прилагане на метода на физическо разделяне на наличностите.
 4. Ако бъдат разрешени, методът на счетоводното разделяне и неговото прилагане се отчитат на базата на общите счетоводни принципи, приложими в Съюза или във Виетнам, в зависимост от това къде е произведен продуктът.
 5. Производителите, които прилагат метода на счетоводното разделяне, трябва да изготвят или да поискат декларации за произход за количеството продукти, които могат да се считат за продукти с произход от страната износител. По искане на митническите органи или на компетентните органи на страната износител бенефициерът представя декларация за начина на управление на количествата.
 6. Компетентните органи следят как се използва разрешението, посочено в параграф 3, и могат да го оттеглят, ако производителят злоупотреби с него или не изпълни някое от другите условия, определени в настоящия протокол.
 Раздел


text:
В
 Териториални изисквания
 Член 12
 Принцип на териториалност
 1. Посочените в раздел Б (Определение на понятието „продукти с произход“) условия, свързани с придобиването на статус на продукт с произход, трябва да се изпълняват без прекъсване в някоя от страните.
 2. Когато стоки с произход, изнесени от някоя от страните, се върнат от трета държава, те се разглеждат като стоки без произход, освен ако бъде доказано по удовлетворителен за митническите органи начин, че върнатите стоки:
 a)
 са същите като изнесените; и
 б)
 не са претърпели каквито и да било операции, освен необходимите за запазването им в добро състояние, докато са били в тази трета държава, или докато са били изнасяни.
 Член 13
 Забрана за преправяне
 1. Продуктите, декларирани за потребление в някоя от страните, трябва да са същите като изнесените от другата страна, от която се счита, че произхождат. Те не трябва да бъдат преправяни или трансформирани по какъвто и да било начин, нито подложени на операции, различни от операциите, предназначени да ги съхранят в добро състояние, или различни от добавяне или поставяне на маркировки, етикети, пломби или друга документация с цел да се осигури съответствие със специфичните вътрешни изисквания на страната вносител, извършено под митнически надзор в държавата или държавите на транзит или разделяне, преди да бъдат декларирани за потребление.
 2. Продуктите или пратките могат да бъдат съхранявани, при условие че остават под митнически надзор в държавата или държавите на транзит.
 3. Без да се засягат разпоредбите на раздел Г (Доказателство за произход), разделянето на пратки се допуска, когато се извършва от износителя или на негова отговорност, при условие че те останат под митнически надзор в държавата или държавите на разделяне.
 4. При наличие на съмнение страната вносител може да поиска от декларатора да представи доказателство за изпълнение на изискванията, което може да бъде дадено под всякаква форма, включително чрез:
 a)
 транспортни документи, издадени въз основа на сключен договор, като например товарителници;
 б)
 фактическо или конкретно доказателство, основаващо се на маркировката или номерирането на опаковките;
 в)
 всякакво доказателство, свързано със самите стоки;
 г)
 удостоверение за липса на манипулация, предоставено от митническите органи на държавата или държавите на транзит или разделяне, или всякакви други документи, удостоверяващи, че стоките са останали под митнически надзор в държавата или държавите на транзит или разделяне.
 Член 14
 Изложения
 1. Продуктите с произход, изпратени за участие в изложение в държава, различна от някоя от страните, и продадени след изложението с цел внос в някоя от страните, се ползват при внос от разпоредбите на настоящото споразумение, при условие че бъде доказано по удовлетворителен за митническите органи начин, че:
 a)
 износителят е изпратил тези продукти от някоя от страните за държавата, в която е проведено изложението, и ги е изложил там;
 б)
 продуктите са били продадени или прехвърлени по друг начин от този износител на лице в някоя от страните;
 в)
 продуктите са били изпратени по време на изложението или непосредствено след него в състоянието, в което са били изпратени за участие в изложението; и
 г)
 след изпращането им за участие в изложението продуктите не са били използвани


text:
за друга цел, освен за показване на изложението.
 2. В съответствие с разпоредбите на раздел Г (Доказателство за произход) се издава или изготвя доказателство за произход, което се представя по обичайния начин на митническите органи на страната вносител. В него трябва да се посочат наименованието и адресът на изложението. При необходимост могат да бъдат поискани допълнителни документални доказателства за условията, при които продуктите са били изложени.
 3. Параграф 1 се прилага за всяко търговско, промишлено, селскостопанско или занаятчийско изложение, панаир или подобна публична демонстрация или изложение, които не са организирани за частни цели в магазини или търговски помещения с оглед на продажбата на чуждестранни продукти, при условие че продуктите остават под митнически контрол.
 Раздел Г
 Доказателство за произход
 Член 15
 Общи изисквания
 1. При внос във Виетнам продуктите с произход от Съюза се ползват от разпоредбите на настоящото споразумение при представяне на което и да е от следните доказателства за произход:
 a)
 сертификат за произход, съставен в съответствие с членове 16 (Процедура за издаване на сертификат за произход) — 18 (Издаване на дубликат на сертификат за произход);
 б)
 декларация за произход, съставена в съответствие с член 19 (Условия за изготвяне на декларация за произход) от:
 i)
 одобрен износител по смисъла на член 20 (Одобрен износител) за всяка пратка, независимо от нейната стойност; или
 ii)
 всеки износител за пратки, чиято обща стойност не надвишава 6 000 EUR;
 в)
 изявление за произход, изготвено съгласно относимото законодателство на Съюза от износители, регистрирани в електронна база данни, след като Съюзът е уведомил Виетнам, че това законодателство е приложимо по отношение на неговите износители. В това уведомление може да се посочи, че букви а) и б) спират да се прилагат по отношение на Съюза.
 2. При внос в Съюза продуктите с произход от Виетнам се ползват от разпоредбите на настоящото споразумение при представяне на което и да било от следните доказателства за произход:
 a)
 сертификат за произход, изготвен в съответствие с членове 16 (Процедура за издаване на сертификат за произход) — 18 (Издаване на дубликат на сертификат за произход);
 б)
 декларация за произход, изготвена в съответствие с член 19 (Условия за изготвяне на декларация за произход) от всеки износител за пратки, чиято обща стойност ще бъде определена в националното законодателство на Виетнам и не трябва да надвишава 6 000 EUR;
 в)
 декларация за произход, изготвена в съответствие с член 19 (Условия за изготвяне на декларация за произход) от износител, одобрен или регистриран съгласно относимото законодателство на Виетнам, след като Съюзът е уведомил Виетнам, че това законодателство е приложимо по отношение на неговите износители. В това уведомление може да се посочи, че буква а) спира да се прилагат по отношение на Виетнам.
 3. В посочените в член 24 (Освобождаване от изискването за представяне на доказателство за произход) случаи продуктите с произход по смисъла на настоящия протокол се ползват от разпоредбите на настоящото споразумение, без да се изисква представяне на който и да било от документите, посочени в настоящия член.
 Член 16
 Процедура за издаване на сертификат за произход
 1. Сертификат за произход се издава от компетентните


text:
органи на страната износител въз основа на заявление, отправено в писмена форма от износителя или, на негова отговорност — от упълномощен от него представител.
 2. За тази цел износителят или упълномощеният от него представител попълва както сертификата за произход, образец на който се съдържа в приложение VII към настоящия протокол, така и формуляра на заявлението. Образецът на формуляра на заявлението, който трябва да се използва при износ от Съюза за Виетнам, се съдържа в приложение VII към настоящия протокол; образецът на формуляра на заявлението, който трябва да се използва при износ от Виетнам за Съюза, се определя във вътрешното законодателство на Виетнам. Тези формуляри се попълват на един от езиците, на които е съставено настоящото споразумение, и в съответствие с вътрешното законодателство на страната износител. Ако те се попълват на ръка, това се прави с мастило и с печатни букви. Описанието на продуктите трябва да се направи в предназначената за целта клетка, без да се оставят празни редове. Когато клетката не е изцяло запълнена, трябва да се постави хоризонтална черта под последния ред на описанието, като празното пространство трябва да се зачертае с цел впоследствие да не може да бъде добавяно нищо.
 3. Износителят, който подава заявление за издаване на сертификат за произход, трябва да бъде готов да представи по всяко време по искане на компетентните органи на страната износител всички подходящи документи, които доказват, че съответните продукти притежават статус на продукти с произход, както и че са изпълнени останалите изисквания по настоящия протокол.
 4. Сертификатът за произход се издава от компетентните органи на страната износител, ако съответните продукти могат да се считат за продукти с произход от Съюза или от Виетнам и ако изпълняват останалите изисквания по настоящия протокол.
 5. Компетентните органи, издаващи сертификата за произход, вземат всички необходими мерки, за да проверят дали продуктите имат статус на продукти с произход и дали са изпълнени останалите изисквания по настоящия протокол. За тази цел те имат право да изискват всякакви доказателства и да извършват всякакви проверки на счетоводната отчетност на износителя или всякакви други проверки, които считат за необходими. Те също така следят за надлежното попълване на формулярите, посочени в параграф 2. Те проверяват по-специално дали пространството, предвидено за описание на продуктите, е попълнено по начин, изключващ всяка възможност за заблуждаващи добавки.
 6. Датата на издаване на сертификата за произход се посочва в клетка 11 на сертификата.
 7. Сертификатът за произход се издава във възможно най-кратък срок, но не по-късно от три работни дни след датата на износа (декларираната дата на изпращане).
 Член 17
 Сертификати за произход, издадени впоследствие
 1. Независимо от разпоредбите на член 16 (Процедура за издаване на сертификат за произход), параграф 7, в някои конкретни случаи сертификат за произход може да бъде издаден и след износа на продуктите, за които се отнася, ако:
 a)
 той не е бил издаден към момента на износа поради грешка, неволен пропуск или други основателни причини;
 б)
 е доказано по удовлетворителен за компетентните органи начин, че сертификат за произход е бил издаден, но не е бил приет при вноса по технически причини;


text:
или
 в)
 крайното местоназначение на съответните продукти не е било известно към момента на износа и е било определено по време на тяхното транспортиране, съхранение или след разделянето им на пратки в съответствие с член 13 (Забрана за преправяне).
 2. За прилагането на параграф 1 износителят посочва в своето заявление мястото и датата на износа на продуктите, за които се отнася сертификатът за произход, и излага причините за своето искане.
 3. Компетентните органи могат да издадат впоследствие сертификат за произход само след като се уверят, че предоставената в заявлението на износителя информация съответства на информацията в съответното досие.
 4. Издадените впоследствие сертификати за произход трябва да съдържат следния израз на английски език: „ISSUED RETROSPECTIVELY“.
 5. Изразът, посочен в параграф 4, се вписва в клетка 7 на сертификата за произход.
 Член 18
 Издаване на дубликат на сертификат за произход
 1. В случай на кражба, загуба или унищожаване на сертификат за произход износителят може да поиска от компетентните органи, които са го издали, дубликат, съставен въз основа на документите за износ, с които те разполагат.
 2. Издаденият по този начин дубликат трябва да съдържа следната дума на английски език: „DUPLICATE“.
 3. Думата, посочена в параграф 2, се вписва в клетка 7 на дубликата на сертификата за произход.
 4. Дубликатът, на който трябва да бъде изписана датата на издаване на оригиналния сертификат за произход, поражда действие, считано от тази дата.
 Член 19
 Условия за изготвяне на декларация за произход
 1. Декларацията за произход може да бъде изготвена, ако съответните продукти могат да се считат за продукти с произход от Съюза или от Виетнам и ако изпълняват останалите изисквания по настоящия протокол.
 2. Износителят, изготвящ декларация за произход, трябва да бъде готов да представи по всяко време по искане на компетентните органи на страната износител всички подходящи документи, които доказват, че съответните продукти притежават статус на продукти с произход, както и че са изпълнени останалите изисквания по настоящия протокол.
 3. Декларацията за произход се изготвя от износителя върху фактурата, известието за доставка или върху всякакъв друг търговски документ, който описва съответните продукти достатъчно подробно, посредством напечатване на пишеща машина, полагане на печат или отпечатване върху посочения документ на декларацията, чийто текст се съдържа в приложение VI към настоящия протокол, чрез използване на една от езиковите версии, предвидени в посоченото приложение, и в съответствие с разпоредбите на вътрешното законодателство на страната износител. Ако декларацията се изготвя на ръка, тя се изписва с мастило и с главни букви.
 4. Върху декларациите за произход се поставя собственоръчно оригиналният подпис на износителя. От одобрения по смисъла на член 20 (Одобрен износител) износител обаче не се изисква да подписва тези декларации, ако той се задължи писмено пред компетентните органи на страната износител да поеме пълната отговорност за всяка декларация за произход, която го идентифицира, все едно че е подписана собственоръчно от него.
 5. Декларацията за произход може да се изготви след извършването на износа, при условие че бъде представена в страната вносител не по-късно от две години или не по-късно от срока, предвиден в законодателството на страната вносител, след


text:
въвеждането на стоките на съответната територия.
 6. Условията за изготвяне на декларация за произход, посочени в параграфи 1—5, се прилагат mutatis mutandis по отношение на изявленията за произход, изготвени от регистриран износител съгласно предвиденото в член 15 (Общи изисквания), параграф 1, буква в) и параграф 2, буква в).
 Член 20
 Одобрен износител
 1. Компетентните органи на страната износител могат да разрешат на всеки износител (наричан по-долу „одобрен износител“), който изнася продукти по силата на настоящото споразумение, да изготвя декларации за произход, независимо от стойността на съответните продукти. Износител, който иска да получи такова разрешение, трябва да предостави по удовлетворителен за компетентните органи начин всички гаранции, необходими за проверка на това, дали продуктите притежават статус на продукти с произход, както и дали са изпълнени останалите изисквания по настоящия протокол.
 2. Компетентните органи могат да обвържат предоставянето на статус на одобрен износител със спазването на всякакви условия, посочени във вътрешното законодателство, които счетат за подходящи.
 3. Компетентните органи дават на одобрения износител номер на разрешението, който трябва да фигурира върху декларацията за произход.
 4. Компетентните органи следят как одобреният износител използва разрешението.
 5. Компетентните органи могат да отнемат разрешението по всяко време. Разрешението се отнема, когато одобреният износител вече не предоставя гаранциите по параграф 1, вече не отговаря на условията по параграф 2, или по друг начин използва неправилно разрешението.
 Член 21
 Валидност на доказателството за произход
 1. Доказателството за произход е валидно за срок от 12 месеца от датата на издаване в страната износител и трябва да се представи в посочения срок на митническите органи на страната вносител.
 2. Доказателствата за произход, които са представени на митническите органи в страната вносител след изтичане на предвидения в параграф 1 срок, могат да бъдат приети за целите на прилагането на преференциално тарифно третиране, ако вносителят не е представил посочените документи в предвидения срок поради непреодолима сила или други основателни причини, независещи от това лице.
 3. В други случаи на закъсняло представяне митническите органи на страната вносител могат да приемат доказателствата за произход, когато продуктите са били внесени преди изтичането на срока по параграф 1.
 Член 22
 Представяне на доказателството за произход
 За целите на подаване на искане за преференциално тарифно третиране доказателствата за произход се представят на митническите органи на страната вносител в съответствие с процедурите, които се прилагат в тази страна. Посочените органи могат да поискат превод на доказателството за произход, ако то е издадено на език, различен от английския.
 Член 23
 Внос, осъществяван чрез поредица от доставки
 Когато по искане на вносителя и при условията, установени от митническите органи на страната вносител, разглобени или несглобени продукти по смисъла на общо правило 2, буква а) на ХС, включени в раздели XVI и XVII или в позиции 7308 и 9406 на ХС, се внасят чрез поредица от доставки, на митническите органи се представя единно доказателство за произход за тези продукти при вноса на първата доставка.
 Член 24
 Освобождаване от изискването за представяне на доказателство за произход
 1. Продуктите, изпращани под формата на малки пакети от частни лица за частни лица или представляващи част


text:
от личния багаж на пътниците, се приемат като продукти с произход, без да се изисква представяне на доказателство за произход, при условие че тези продукти не се внасят с търговска цел и е декларирано, че отговарят на изискванията по настоящия протокол, и когато не съществува основание за съмнение относно действителността на тази декларация. Когато продуктите са изпратени по пощата, тази декларация може да бъде направена върху митническата декларация СN22/СN23 или върху лист хартия, прикрепен към посочения документ.
 2. Случайният внос, който се състои единствено от продукти за лична употреба на получателите или на пътниците или на техните семейства, не се счита за внос с търговска цел, ако от естеството и количеството на продуктите е видно, че те нямат търговско предназначение.
 3. В допълнение общата стойност на продуктите, посочени в параграфи 1 и 2, не трябва да надвишава:
 a)
 при въвеждане в Европейския съюз — 500 EUR в случай на малки пакети или 1 200 EUR в случай на продукти, които са част от личния багаж на пътниците;
 б)
 при въвеждане във Виетнам — 200 USD както в случай на малки пакети, така и в случай на продукти, които са част от личния багаж на пътниците.
 Член 25
 Удостоверителни документи
 Документите, посочени в член 16 (Процедура за издаване на сертификат за произход), параграф 3 и член 19 (Условия за изготвяне на декларация за произход), параграф 2, които се използват с цел доказване, че обхванати от декларация за произход или сертификат за произход продукти могат да бъдат считани за продукти с произход от Съюза или от Виетнам, както и че изпълняват останалите изисквания на настоящия протокол, могат да се състоят, inter alia, от следното:
 a)
 непосредствено доказателство за производствените или другите операции, извършени от износителя или доставчика, за получаване на съответните стоки, съдържащо се например в неговата отчетност или вътрешно счетоводство;
 б)
 издадени или изготвени в някоя от страните документи, доказващи, че използваните материали притежават статус на продукти с произход, когато тези документи се използват в съответствие с вътрешното законодателство;
 в)
 издадени или изготвени в някоя от страните документи, доказващи, че материалите са обработени или преработени в някоя от страните, когато тези документи се използват в съответствие с вътрешното законодателство; или
 г)
 издадено или изготвено в някоя от страните доказателство за произход, доказващо, че използваните материали притежават статус на продукти с произход.
 Член 26
 Съхранение на доказателството за произход и на удостоверителните документи
 1. Износителят, който изготвя декларация за произход или подава заявление за издаване на сертификат за произход, съхранява в продължение на най-малко три години копие от тази декларация за произход или от сертификата за произход, както и документите, посочени в член 16 (Процедура за издаване на сертификат за произход), параграф 3 и в член 19 (Условия за изготвяне на декларация за произход), параграф 2.
 2. Компетентните органи на страната износител, които издават сертификат за произход, съхраняват в продължение на най-малко три години формуляра на заявлението, посочено в член 16 (Процедура за издаване на сертификат за произход), параграф 2.
 3. Митническите органи на страната вносител съхраняват в продължение на най-малко три


text:
години доказателствата за произход, които са им представени.
 4. В съответствие със своите законови и подзаконови разпоредби всяка страна разрешава на износителите на нейна територия да поддържат документация или данни под всякаква форма или на всякакъв носител, при условие че документацията или данните могат да бъдат извлечени и разпечатани.
 Член 27
 Несъответствия и технически грешки
 1. Откриването на несъществени несъответствия между изявленията в доказателството за произход и изявленията в представените на митническото учреждение документи с цел осъществяване на формалностите по вноса на продуктите не прави ipso facto доказателството за произход нищожно, ако надлежно бъде установено, че този документ съответства на представените продукти.
 2. Очевидните технически грешки, като например печатните грешки в доказателството за произход, не могат да бъдат причина за отхвърляне на този документ, ако подобни грешки не предизвикват съмнения относно верността на изявленията, направени в този документ.
 3. При деклариране на множество стоки с едно и също доказателство за произход наличието на проблем при една от изброените стоки не трябва да засяга или да забавя предоставянето на преференциално тарифно третиране и митническото оформяне на останалите стоки, изброени в доказателството за произход.
 Член 28
 Суми, изразени в евро
 1. За прилагането на член 15 (Общи изисквания), параграф 1, буква б), подточка ii) и на член 24 (Освобождаване от изискването за представяне на доказателство за произход), параграф 3, буква а) в случаите, в които продуктите са фактурирани в различна от евро валута, сумите в националните валути на държавите — членки на Съюза, или на Виетнам, равностойни на изразените в евро суми, се определят ежегодно от всяка страна.
 2. Член 15 (Общи изисквания), параграф 1, буква б), подточка ii) и член 24 (Освобождаване от изискването за представяне на доказателство за произход), параграф 3, буква а) се прилагат по отношение на дадена пратка при посочване на валутата, в която е съставена фактурата, в съответствие с определената от съответната страна сума.
 3. Сумите, които следва да се използват в която и да било национална валута, представляват равностойността в тази валута на изразените в евро суми към първия работен ден на месец октомври. Тези суми се съобщават на Европейската комисия до 15 октомври и се прилагат от 1 януари на следващата година. Европейската комисия уведомява всички заинтересовани държави за съответните суми.
 4. Всяка от страните може да закръглява нагоре или надолу сумата, получена от конвертирането в националната ѝ валута на сума, изразена в евро. Закръглената сума не може да се различава с повече от 5 процента от получената в резултат на конвертирането сума. Всяка страна може да запази непроменена равностойността в своята национална валута на изразена в евро сума, ако по време на годишното коригиране, предвидено в параграф 3, конвертирането на тази сума преди закръгляване води до увеличение с по-малко от 15 процента на равностойността в националната валута. Равностойността в национална валута може да остане непроменена, ако конвертирането би довело до намаляване на размера на тази равностойност.
 5. Изразените в евро суми се преразглеждат от Комитета по митническите въпроси по искане на Съюза или на Виетнам. При извършване на това преразглеждане Комитетът по митническите въпроси


text:
преценява целесъобразността от запазване на последиците от съответните ограничения в реално изражение. За тази цел той може да реши да промени изразените в евро суми.
 Раздел Д
 Договорености за административно сътрудничество
 Член 29
 Сътрудничество между компетентните органи
 1. Органите на страните си предоставят взаимно чрез Европейската комисия образците от отпечатъците на печатите, използвани от техните компетентни органи за издаването на сертификати за произход, както и адресите на митническите органи, отговарящи за проверката на тези сертификати и на декларациите за произход.
 2. С цел да гарантират правилното прилагане на настоящия протокол страните си оказват взаимопомощ посредством своите компетентни органи при проверката на автентичността на сертификатите за произход или декларациите за произход и на верността на информацията, представена в тези документи.
 Член 30
 Проверка на доказателствата за произход
 1. Последващите проверки на доказателствата за произход се извършват на принципа на случайния подбор или когато компетентните органи на страната вносител имат основателни съмнения относно автентичността на тези документи, статуса на продукти с произход на съответните продукти или изпълнението на останалите изисквания по настоящия протокол.
 2. С цел изпълнение на разпоредбите на параграф 1 компетентните органи на страната вносител връщат сертификата за произход и фактурата, ако е била представена такава, декларацията за произход или копия на тези документи на компетентните органи на страната износител, като при необходимост посочват причините за искането за проверка. В подкрепа на искането за проверка се изпращат всички получени документи и информация, от които може да се направи заключение, че информацията, представена в доказателството за произход, е невярна.
 3. Проверката се осъществява от компетентните органи на страната износител. За тази цел те имат право да изискат всякакви доказателства и да извършат всякакви проверки на счетоводната отчетност на износителя или всякакви други проверки, които считат за необходими.
 4. Ако компетентните органи на страната вносител решат временно да преустановят предоставянето на преференциално тарифно третиране на съответните продукти в очакване на резултатите от проверката, на вносителя се предлага вдигане на продуктите след предприемането на всички предпазни мерки, счетени за необходими. След всяко преустановяване преференциалното тарифно третиране се възстановява във възможно най-кратък срок, след като компетентните органи на страната вносител потвърдят, че съответните продукти имат статус на продукти с произход или че са изпълнени останалите изисквания по настоящия протокол.
 5. Компетентните органи, поискали проверката, биват информирани във възможно най-кратък срок за резултатите от нея. Тези резултати трябва ясно да сочат дали документите са автентични и дали съответните продукти могат да се считат за продукти с произход от някоя от страните, както и дали отговарят на останалите изисквания по настоящия протокол.
 6. Ако в случаи на обосновано съмнение не се получи отговор в срок от 10 месеца от датата на искането за проверка или ако отговорът не съдържа достатъчна информация, за да се определи автентичността на въпросния документ или действителния произход на продуктите, компетентните органи, поискали проверката, може да откажат предоставянето на преференциално тарифно третиране, освен при наличие на изключителни обстоятелства.
 Член 31
 Уреждане на спорове
 1. При възникване на спорове във връзка с процедурите за проверка по член 30 (Проверка на доказателствата за произход),


text:
които не могат да бъдат уредени между компетентните органи, поискали проверката, и компетентните органи, отговорни за провеждането ѝ, тези спорове се отнасят до Комитета по митническите въпроси.
 2. Споровете между вносителя и компетентните органи на страната вносител се уреждат съгласно законодателството на тази страна.
 Член 32
 Санкции
 Всяка от страните предвижда процедури за налагане на санкции на всяко лице, което изготвя или става причина да бъде изготвен документ, съдържащ невярна информация, с цел получаване на преференциално тарифно третиране на продукти.
 Член 33
 Поверителност
 Всяка от страните запазва, в съответствие със своето законодателство, поверителния характер на информацията и данните, събрани в процеса на проверка, и защитава тези данни и информация от разкриване, което би могло да се отрази неблагоприятно върху конкурентната позиция на лицето, което ги предоставя. Всяка информация и данни, обменени между органите на страните, компетентни за администрирането и принудителното изпълнение на определянето на произхода, се третират като поверителни.
 Раздел Е
 Сеута и мелила
 Член 34
 Прилагане на настоящия протокол
 1. За целите на прилагането на настоящия протокол понятието „страна“ не обхваща Сеута и Мелила.
 2. При внасянето на продукти с произход от Виетнам в Сеута или Мелила те се ползват във всяко едно отношение от същото митническо третиране съгласно настоящото споразумение като това, което се прилага към продуктите с произход от митническата територия на Съюза съгласно протокол 2 към Акта относно условията за присъединяване на Кралство Испания и на Португалската република и промените в учредителните договори, подписан на 12 юни 1985 г. Виетнам прилага към вноса на продукти, обхванати от настоящото споразумение и с произход от Сеута и Мелила, същия митнически режим като този, предоставен на продукти, внасяни от Съюза и с произход от Съюза.
 3. За целите на прилагането на параграф 2 относно продуктите с произход от Сеута и Мелила настоящият протокол се прилага mutatis mutandis при спазване на специалните условия, определени в член 35 (Специални условия).
 Член 35
 Специални условия
 1. При условие че отговарят на изискванията по член 13 (Забрана за преправяне), следните продукти се считат за:
 a)
 продукти с произход от Сеута и Мелила:
 i)
 продуктите, изцяло получени в Сеута и Мелила; или
 ii)
 продуктите, получени в Сеута и Мелила, при производството на които са вложени продукти, различни от посочените в буква а), при условие че:
 А)
 посочените продукти са претърпели достатъчна обработка или преработка по смисъла на член 5 (Достатъчно обработени или преработени продукти); или
 Б)
 продуктите са с произход от някоя от страните, при условие че са били подложени на обработка или преработка, която надхвърля обхвата на операциите, посочени в член 6 (Недостатъчна обработка или преработка);
 б)
 продукти с произход от Виетнам:
 i)
 продуктите, изцяло получени във Виетнам; или
 ii)
 продуктите, получени във Виетнам, при производството на които са използвани продукти, различни от посочените в буква а), при условие че:
 А)
 посочените продукти са претърпели достатъчна обработка или преработка по смисъла на член 5 (Достатъчно обработени или преработени продукти); или
 Б)
 посочените продукти са с произход от Сеута и Мелила или от Съюза, при условие че са били подложени на обработка или преработка,


text:
която надхвърля обхвата на операциите, посочени в член 6 (Недостатъчна обработка или преработка).
 2. Сеута и Мелила се считат за една територия.
 3. Износителят или негов упълномощен представител вписва „Виетнам“ и „Сеута и Мелила“ върху доказателството за произход.
 4. За прилагането на настоящия протокол в Сеута и Мелила са отговорни испанските митнически органи.
 Раздел Ж
 Заключителни разпоредби
 Член 36
 Комитет по митническите въпроси
 1. Комитетът по митническите въпроси, създаден съгласно член 17.2 (Специализирани комитети) от настоящото споразумение, може да преразгледа разпоредбите на настоящия протокол и да представи предложение за решение на Комитета по търговията за тяхното изменение.
 2. Комитетът по митническите въпроси се стреми да постигне съгласие по еднаквото администриране на правилата за произход, включително по въпроси от областта на тарифното класиране и определянето на стойността, свързани с правилата за произход, както и по технически, тълкувателни или административни въпроси, свързани с настоящия протокол.
 Член 37
 Съгласуваност на правилата за произход
 След сключването на споразумение за свободна търговия между Съюза и друга държава от АСЕАН Комитетът по митническите въпроси може да представи предложение за решение на Комитета по търговията за изменение на настоящия протокол с цел осигуряване на съгласуваност между съответните правила за произход.
 Член 38
 Преходни разпоредби
 Преференциалното тарифно третиране съгласно настоящото споразумение може да бъде прилагано по отношение на стоките, които спазват разпоредбите на настоящия протокол и които към датата на влизане в сила на настоящото споразумение се намират в някоя от страните и са под режим транзит, временно складиране, в митнически склад или в свободна зона, при условие че на митническите органи на страната вносител бъде представено доказателство за произход, изготвено впоследствие, а ако бъде поискано — и доказателство в съответствие с разпоредбите на член 13 (Забрана за преправяне), удостоверяващо, че стоките не са били преправени.
 ПРИЛОЖЕНИЕ I към протокол 1
 УВОДНИ БЕЛЕЖКИ КЪМ ПРИЛОЖЕНИЕ II (СПИСЪК НА ИЗИСКВАНИТЕ ОПЕРАЦИИ ПО ОБРАБОТКА ИЛИ ПРЕРАБОТКА)
 Бележка 1 – Общо въведение
 В списъка в приложение II към протокол 1 се определят условията, на които трябва да отговарят всички продукти, за да се считат за достатъчно обработени или преработени по смисъла на член 5 (Достатъчно обработени или преработени продукти). Има четири различни вида правила в зависимост от продукта:
 a)
 при обработката или преработката не се надвишава определено максимално съдържание на материали без произход;
 б)
 при обработката или преработката четирицифрената позиция по ХС или шестцифрената подпозиция по ХС на произведените продукти се променя спрямо четирицифрената позиция по ХС или съответно шестцифрената подпозиция по ХС на използваните материали. В случая, посочен в бележка 3.3, втора алинея обаче, четирицифрената позиция по ХС или шестцифрената подпозиция по ХС на произведените продукти може да бъде същата като четирицифрената позиция по ХС или съответно шестцифрената подпозиция по ХС на използваните материали;
 в)
 извършва се специфична операция по обработка или преработка; или
 г)
 извършва се обработка или преработка върху някои изцяло получени материали.
 Бележка 2 — Структура на списъка на изискваните операции по обработка или преработка
 2.1.
 В първите две колони от списъка е описан полученият продукт. В първата колона е посочен номерът на позицията или номерът на


text:
главата от ХС, а втората колона съдържа описанието на стоките, използвано в посочената система за тази позиция или глава. За всяко вписване в първите две колони е посочено правило в колона 3. Когато в някои случаи вписаният номер в първата колона се предхожда от „ex“, това означава, че правилата в колона 3 се прилагат само към частта от тази позиция, описана в колона 2.
 2.2.
 Когато няколко номера на позиции са групирани заедно в колона 1 или е посочен номер на глава и поради това при описанието на продуктите в колона 2 е използвана по-обща формулировка, посочените в колона 3 прилежащи правила се прилагат по отношение на всички продукти, които в рамките на ХС са класирани в позиции на главата или в които и да било от позициите, групирани заедно в колона 1.
 2.3.
 Когато в списъка има различни правила, приложими към различни продукти от една и съща позиция, всяко тире съдържа описанието на тази част от позицията, по отношение на която се прилагат прилежащите правила в колона 3.
 2.4.
 Когато в колона 3 са посочени две алтернативни правила, които са разделени посредством използването на различен ред и са свързани с „или“, износителят може да избере кое от двете да използва.
 Бележка 3 — Примери за прилагане на правилата
 3.1.
 Член 5 (Достатъчно обработени или преработени продукти), отнасящ се за продуктите, придобили статус на продукти с произход, които се използват за производството на други продукти, се прилага независимо от това дали този статус е бил придобит във фабриката, където се използват тези продукти, или в друга фабрика, която се намира в някоя от страните.
 3.2.
 Съгласно член 6 (Недостатъчна обработка или преработка) извършената обработка или преработка трябва да надхвърля обхвата на списъка с операциите, посочени в същия член. Ако случаят не е такъв, на стоките не може да бъде предоставено преференциално тарифно третиране дори ако са спазени условията, изброени в списъка по-долу.
 По силата на първата алинея правилата в списъка определят минималната изискуема степен на обработка или преработка. Извършването на обработка или преработка в по-голяма степен от изискуемата също придава статус на продукт с произход, независимо от разпоредбите на член 6 (Недостатъчна обработка или преработка). И обратното — извършването на обработка или преработка в по-малка степен от изискуемата не придава статус на продукти с произход.
 3.3.
 Когато в дадено правило се използва изразът „производство от материали от която и да било позиция, с изключение на тази на продукта“, може да се използват всички материали без произход, класирани в позиции, различни от тази на продукта (Промяна на тарифната позиция).
 Когато в дадено правило се използва изразът „производство от материали от която и да било позиция“, може да се използват материали от всяка позиция (дори материали със същото описание и от същата позиция като тези на продукта).
 3.4.
 Когато в дадено правило се използва изразът „производство, при което стойността на всички използвани материали не надвишава х % от цената на продукта франко завод“, тогава трябва да се вземе предвид стойността на всички материали без произход, а процентът за максималната стойност на материалите


text:
без произход не може да се надвишава в съответствие с член 5 (Достатъчно обработени или преработени продукти), параграф 3.
 3.5.
 Ако дадено правило предвижда да може да се използва специфичен материал без произход, се допуска използването на материали, които са на по-ранен етап от производството на този специфичен материал, но не се допуска използването на материали, които са резултат от допълнителна преработка на този специфичен материал без произход.
 Ако дадено правило предвижда да не може да се използва специфичен материал без произход, се допуска използването на материали, които са на по-ранен етап от производството на този специфичен материал без произход, но не се допуска използването на материали, които са резултат от допълнителна преработка на този специфичен материал без произход.
 Пример: когато съгласно правилото за глава 19 „тегловното съдържание на материалите без произход от позиции 1101—1108 не може да надвишава 20 %“, използването на житни растения без произход от глава 10 (материали на по-ранен етап от производството на стоки от позиции 1101—1108) не попада в обхвата на ограничението за 20 % от теглото.
 3.6.
 Когато дадено правило гласи, че определен продукт може да бъде произведен от повече от един материал, може да се използват един или повече материали. То не изисква да бъдат използвани всички материали.
 3.7.
 Когато дадено правило гласи, че определен продукт трябва да бъде произведен от конкретен материал, то не ограничава използването на други материали, които поради естеството си не могат да изпълнят това изискване.
 Пример: плосковалцуваните продукти от желязо или от нелегирани стомани с широчина, превишаваща 600 mm, които са били боядисани, лакирани или покрити с платмасово покритие, се класират в подпозиция 7210 70 на ХС. Правилото за 7210 е „производство от блокове или други първични форми или полупродукти от позиция 7206 или 7207“. Това правило не пречи да бъдат използвани бои и лакове (позиция 3208) или пластмаси (глава 39) без произход.
 Бележка 4 — Общи разпоредби относно някои селскостопански стоки
 4.1.
 Селскостопанските стоки, включени в глави 6, 7, 8, 9, 10 и 12 и в позиция 2401, които са отгледани или прибрани на територията на някоя от страните, се третират като стоки с произход от тази страна дори ако са отгледани от семена, луковици, вкоренени подложки, изрезки, присадки, филизи, пъпки или други живи части от растения, внесени от трета държава.
 4.2.
 Винаги когато правилата за продуктите в глави 1—24 включват някои ограничения на теглото, следва да се отбележи, че в съответствие с член 5 (Достатъчно обработени или преработени продукти), параграф 2 тези ограничения на теглото се отнасят само за материалите без произход. Поради това материалите с произход не трябва да се вземат предвид за изчисляването на ограниченията на теглото. Освен това тези ограничения се изразяват по различен начин. По-специално:
 a)
 когато в дадено правило се използва изразът „теглото на материалите от глави/позиции“, се събират теглата на всеки един от упоменатите материали и общото им тегло не трябва да надвишава максималния процент.
 Пример: правилото за глава 19 предвижда теглото на използваните материали от глави 2, 3 и 16 да не надвишава 20 % от теглото на крайния


text:
продукт. В случай че в теглото на крайния продукт се съдържат 12 % материали от глава 3 и 10 % материали от глава 16, продуктът не отговаря на правилото за придаване на произход за глава 19, тъй като общото тегло на материалите от глави 2, 3 и 16 надвишава 20 % от теглото на крайния продукт;
 б)
 когато в дадено правило се използва изразът „отделните тегла на материалите от глави/позиции“, теглото на всеки един от упоменатите материали не трябва да надвишава максималния процент. Сборът от общите тегла на материалите е без значение.
 Пример: правилото за глава 22 предвижда отделните тегла на захарта и на материалите от глава 4 да не надвишава 20 % от теглото на крайния продукт. В случай че в теглото на крайния продукт се съдържат 15 % захар и 10 % материали от глава 4, правилото за придаване на произход за глава 22 е спазено. Всеки един отделен материал съставлява по-малко от 20 % от теглото на крайния продукт. И обратното, в случай че в теглото на крайния продукт се съдържат 25 % захар и 10 % материали от глава 4, правилото за придаване на произход не е спазено;
 в)
 когато в правилото е използван изразът „общото тегло на използваната захар и на използваните материали от глава 4 не надвишава х % от теглото на крайния продукт“, теглото на захарта и теглото на материалите от глава 4 трябва поотделно да отговарят на ограниченията за тяхното тегло, а сборът от техните отделни тегла трябва да отговаря на ограниченията за общото тегло. Ограничението за общото тегло представлява допълнително ограничение на ограниченията за отделните тегла.
 Пример: правилото за позиция 1704 предвижда общото тегло на използваната захар и на използваните материали от глава 4 да не надвишава 50 % от теглото на крайния продукт. Ограниченията за отделните тегла са 20 % за материалите от глава 4 и 40 % за захарта. В случай че в теглото на крайния продукт се съдържат 35 % захар и 15 % материали от глава 4, са спазени както ограниченията за отделните тегла, така и ограниченията за общото тегло на правилото за придаване на произход за позиция 1704. И обратното, в случай че в теглото на крайния продукт се съдържат 35 % захар и 20 % материали от глава 4, общото тегло представлява 55 % от теглото на крайния продукт. В този случай ограниченията за отделните тегла са спазени, но ограничението за общото тегло е надхвърлено и следователно правилото за придаване на произход за позиция 1704 не е спазено.
 Бележка 5 — Терминология, използвана по отношение на някои текстилни продукти
 5.1.
 Понятието „естествени влакна“ се използва в списъка за обозначаване на влакната, които не са изкуствени или синтетични. То се отнася единствено до етапите преди преденето, като включва и отпадъците, и освен ако е предвидено друго, включва влакна, които са кардирани, пенирани или обработени по друг начин, но не изпредени.
 5.2.
 Понятието „естествени влакна“ включва конските косми от позиция 0511, естествената коприна от позиции 5002 и 5003, както и влакната от вълна, фините или грубите животински


text:
косми от позиции 5101—5105, памучните влакна от позиции 5201—5203 и другите растителни влакна от позиции 5301—5305.
 5.3.
 Понятията „предилна маса“, „химически материали“ и „материали за производство на хартия“ се използват в списъка, за да опишат материалите, които не са класирани в глави 50—63 и които могат да бъдат използвани за производството на изкуствени, синтетични или хартиени влакна или прежди.
 5.4.
 Понятието „синтетични или изкуствени щапелни влакна“ се използва в списъка за обозначаване на кабелите от синтетични или изкуствени нишки, щапелните влакна или отпадъците от синтетични или изкуствени щапелни влакна от позиции 5501—5507.
 Бележка 6 — Допустими отклонения, приложими към продуктите от смесени текстилни материали
 6.1.
 Когато за определен продукт в списъка има препратка към настоящата бележка, условията, предвидени в колона 3, не се прилагат за отделните основни текстилни материали, използвани при производството на този продукт, които взети заедно представляват 10 % или по-малко от общото тегло на всички използвани основни текстилни материали. (Вж. също бележки 6.3 и 6.4).
 6.2.
 При все това допустимото отклонение, посочено в бележка 6.1, може да се прилага само при смесени продукти, които са били изработени от два или повече основни текстилни материала.
 Основните текстилни материали са следните:
 —
 коприна,
 —
 вълна,
 —
 груби животински косми,
 —
 фини животински косми,
 —
 конски косми,
 —
 памук,
 —
 материали за производство на хартия и хартия,
 —
 лен,
 —
 коноп,
 —
 юта и други текстилни ликови влакна,
 —
 сизал и други текстилни влакна от рода Аgavе,
 —
 кокосово влакно, абака, рами и други растителни текстилни влакна,
 —
 синтетични нишки,
 —
 изкуствени нишки,
 —
 електропроводими нишки,
 —
 синтетични щапелни влакна от полипропилен,
 —
 синтетични щапелни влакна от полиестер,
 —
 синтетични щапелни влакна от полиамид,
 —
 синтетични щапелни влакна от полиакрилонитрил,
 —
 синтетични щапелни влакна от полиимид,
 —
 синтетични щапелни влакна от политетрафлуороетилен,
 —
 синтетични щапелни влакна от поли(фенилен сулфид),
 —
 синтетични щапелни влакна от поли(винил хлорид),
 —
 други синтетични щапелни влакна,
 —
 изкуствени щапелни влакна от вискоза,
 —
 други изкуствени щапелни влакна,
 —
 прежди от полиуретан, с полиетерни гъвкави сегменти, дори обвити,
 —
 прежди от полиуретан, с полиестерни гъвкави сегменти, дори обвити,
 —
 продукти от позиция 5605 (метални и метализирани прежди), съдържащи лента, състояща се от сърцевина от алуминиево фолио или от сърцевина от пластмасов филм, дори покрита с алуминиев прах, с ширина, непревишаваща 5 mm, слепена чрез прозрачно или цветно лепило между два слоя пластмасов филм,
 —
 други продукти от позиция 5605,
 —
 стъклени влакна,
 —
 метални влакна.
 Пример: прежда от позиция 5205, изработена от памучни влакна от позиция 5203 и синтетични щапелни влакна от позиция 5506, е смесена прежда. Следователно могат да бъдат използвани синтетични щапелни влакна без произход, които не отговарят на правилата за произход, при условие че общото им тегло не надвишава 10 % от теглото на преждата.
 Пример: вълнена тъкан от позиция 5112, изработена от вълнена прежда от позиция 5107 и синтетична прежда от щапелни влакна от позиция 5509, е смесена тъкан. Следователно може да се използва синтетична прежда, която не отговаря на правилата за произход, или вълнена прежда, която не отговаря на правилата за


text:
произход, или съчетание от двете, при условие че тяхното общо тегло не надвишава 10 % от теглото на тъканта.
 Пример: тъфтинг изделие от позиция 5802, изработено от памучна прежда от позиция 5205 и памучна тъкан от позиция 5210, е смесен продукт само ако самата памучна тъкан е смесена тъкан, изработена от прежди, класирани в две отделни позиции, или ако самите използвани памучни прежди са смеси.
 Пример: ако съответното тъфтинг изделие е било произведено от памучна прежда от позиция 5205 и синтетична тъкан от позиция 5407, използваните прежди са два отделни основни текстилни материала и съответно тъфтинг изделието е смесен продукт.
 6.3.
 В случай на продукти, включващи „прежди от полиуретан, с полиетерни гъвкави сегменти, дори обвити“, допустимото отклонение е 20 % по отношение на тези прежди.
 6.4.
 В случай на продукти, включващи „лента, състояща се от сърцевина от алуминиево фолио или от сърцевина от пластмасов филм, дори покрита с алуминиев прах, с ширина, непревишаваща 5 mm, слепена чрез прозрачно или цветно лепило между два слоя пластмасов филм“, това допустимо отклонение е 30 % по отношение на тази лента.
 Бележка 7 — Други допустими отклонения, приложими към някои текстилни продукти
 7.1.
 Когато в списъка има препратка към настоящата бележка, текстилните материали, които не отговарят на правилото в колона 3 от списъка за съответния готов продукт, могат да се използват, при условие че са класирани в позиция, различна от тази на продукта, и тяхната стойност не надхвърля 8 % от цената на продукта франко завод.
 7.2.
 Без да се засяга предвиденото в бележка 7.3, материалите, които не са класирани в глави 50—63, могат да се използват свободно за производството на текстилни продукти, независимо от това дали съдържат текстилни материали.
 Пример: ако дадено правило предвижда, че за определено текстилно изделие (като например панталон) трябва да се използва прежда, то не пречи да се използват метални изделия като копчета, защото копчетата не са класирани в глави 50—63. По същата причина то не пречи да се използват ципове, макар че обикновено циповете съдържат текстилни материали.
 7.3.
 Когато се прилага процентно правило, при изчисляването на стойността на вложените материали без произход се взема предвид стойността на материалите без произход, които не са класирани в глави 50—63.
 Бележка 8 — Определение на специфичните преработки и простите операции, извършвани по отношение на някои продукти от глава 27
 8.1.
 За целите на позиции ex 2707 и 2713 под „специфични преработки“ се разбират следните операции:
 a)
 вакуумна дестилация;
 б)
 редестилация чрез процес на дълбоко фракциониране;
 в)
 крекинг;
 г)
 риформинг;
 д)
 екстракция чрез селективни разтворители;
 е)
 преработка, включваща съвкупността от следните операции: обработка с концентрирана сярна киселина или с олеум, или със серен триоксид (серен анхидрид); неутрализация чрез алкални агенти; обезцветяване и пречистване с помощта на активна (естествена) глина, с активирана глина, с активен въглен или с боксит;
 ж)
 полимеризация;
 з)
 алкилиране; и
 и)
 изомеризация.
 8.2.
 За целите на позиции 2710, 2711 и 2712 под „специфични преработки“ се разбират следните операции:
 a)
 вакуумна дестилация;
 б)
 редестилация чрез процес на дълбоко фракциониране;
 в)
 крекинг;
 г)
 риформинг;
 д)
 екстракция чрез селективни разтворители;
 е)
 преработка,


text:
включваща съвкупността от следните операции: обработка с концентрирана сярна киселина или с олеум, или със серен триоксид (серен анхидрид); неутрализация чрез алкални агенти; обезцветяване и пречистване с помощта на активна (естествена) глина, с активирана глина, с активен въглен или с боксит;
 ж)
 полимеризация;
 з)
 алкилиране;
 и)
 изомеризация;
 й)
 само по отношение на тежките масла от позиция ех 2710 — десулфуризация с водород, водеща до намаление от поне 85 % на съдържанието на сяра в преработените продукти (метод ASTM D 1266-59 Т);
 к)
 само по отношение на продуктите от позиция 2710 — депарафинизация по начин, различен от филтриране;
 л)
 само по отношение на тежките масла от позиция ex 2710 — обработка с въглерод при налягане, по-голямо от 20 bar, и температура, по-висока от 250 °С, с използване на катализатор, който не влияе върху десулфуризацията, когато въглеродът представлява активен елемент в химическата реакция. Допълнителната обработка с водород на смазочните масла от позиция ех 2710 (например хидроочистка или обезцветяване) с цел, по-специално, подобряване на цвета и стабилността, не трябва обаче да се смята за специфична преработка;
 м)
 само по отношение на тежките горива (fuel oils) от позиция ех 2710 — атмосферна дестилация, при условие че по-малко от 30 обемни процента от тези продукти се дестилират, включително загубите, при 300 °С, по метода ASTM D 86;
 н)
 само по отношение на тежките масла, различни от газьолите и тежките горива (fuel oils) от позиция ех 2710 — обработка посредством високочестотен електрически разряд; и
 о)
 само по отношение на суровите продукти (различни от вазелин, озокерит, лигнитен или торфен восък, парафин, съдържащи тегловно по-малко от 0,75 % петрол) от позиция ex 2712 — обезмасляване чрез фракционна кристализация.
 8.3.
 За целите на позиции ex 2707 и 2713 прости операции като почистване, декантиране, обезсоляване, водно сепариране, филтриране, оцветяване, маркиране, получаване на определено сярно съдържание в резултат на смесване на продукти с различно сярно съдържание или всяка комбинация от тези или подобни операции не придават статус на продукт с произход.
 ПРИЛОЖЕНИЕ II към протокол 1
 СПИСЪК НА ИЗИСКВАНИТЕ ОПЕРАЦИИ ПО ОБРАБОТКА ИЛИ ПРЕРАБОТКА
 Позиция (1)
 Описание на стоките (2)
 Изисквани операции по обработка или преработка (3)
 Глава 1
 Живи животни.
 Всички животни от глава 1 са изцяло получени.
 Глава 2
 Меса и карантии, годни за консумация.
 Производство, при което всички използвани меса и карантии, годни за консумация, са изцяло получени.
 ех глава 3
 Риби и ракообразни, мекотели и други водни безгръбначни, с изключение на:
 Всички риби и ракообразни, мекотели и други водни безгръбначни са изцяло получени.
 0304
 филета и други меса от риби (дори смлени), пресни, охладени или замразени;
 Производство, при което всички използвани материали от глава 3 са изцяло получени.
 0305
 риби, сушени, осолени или в саламура; риби, пушени, дори топло пушени; брашна, прахове и агломерати под формата на гранули, от риби, годни за консумация от човека;
 Производство, при което всички използвани материали от глава 3 са изцяло получени.
 ex 0306
 ракообразни, дори без черупки, сушени, осолени или в саламура; пушени ракообразни, дори без черупки, дори топло пушени; ракообразни, с черупките, варени във вода или на пара, дори охладени,


text:
замразени, сушени, осолени или в саламура; брашна, прахове и агломерати под формата на гранули, от ракообразни, годни за консумация от човека;
 Производство, при което всички използвани материали от глава 3 са изцяло получени.
 ex 0307
 мекотели, дори без черупки, сушени, осолени или в саламура; пушени мекотели, дори без черупки, дори топло пушени; брашна, прахове и агломерати под форма на гранули, от мекотели, годни за консумация от човека; и
 Производство, при което всички използвани материали от глава 3 са изцяло получени.
 ex 0308
 водни безгръбначни, различни от ракообразните и мекотелите, сушени, осолени или в саламура; пушени водни безгръбначни, различни от ракообразните и мекотелите, дори топло пушени; брашна, прахове и агломерати под форма на гранули, от водни безгръбначни, различни от ракообразните и мекотелите, годни за консумация от човека.
 Производство, при което всички използвани материали от глава 3 са изцяло получени.
 ех глава 4
 Млечни продукти; птичи яйца; продукти от животински произход, годни за консумация, неупоменати, нито включени другаде.
 Производство, при което:
 —
 всички използвани материали от глава 4 са изцяло получени; и
 —
 теглото на използваната захар не надвишава 20 % от теглото на крайния продукт.
 0409
 Естествен мед.
 Производство, при което всичкият използван естествен мед е изцяло получен.
 ех глава 5
 Продукти от животински произход, неупоменати, нито включени другаде, с изключение на:
 Производство от материали от която и да било позиция.
 ex 0511 91
 негодни за консумация яйца, хайвер и семенна течност от риби.
 Всички яйца, хайвер и семенна течност са изцяло получени.
 Глава 6
 Живи растения и цветарски продукти.
 Производство, при което всички използвани материали от глава 6 са изцяло получени.
 Глава 7
 Зеленчуци, растения, корени и грудки, годни за консумация.
 Производство, при което всички използвани материали от глава 7 са изцяло получени.
 Глава 8
 Плодове, годни за консумация; цитрусови или пъпешови кори.
 Производство, при което:
 —
 всички използвани плодове и цитрусови или пъпешови кори от глава 8 са изцяло получени; и
 —
 теглото на използваната захар не надвишава 20 % от теглото на крайния продукт.
 Глава 9
 Кафе, чай, мате и подправки.
 Производство от материали от която и да било позиция.
 Глава 10
 Житни растения.
 Производство, при което всички използвани материали от глава 10 са изцяло получени.
 Глава 11
 Мелничарски продукти; малц; скорбяла и нишесте; инулин; пшеничен глутен.
 Производство, при което всички използвани материали от глави 10 и 11, позиции 0701 и 2303 и подпозиции 0710 10 и 0714 10 са изцяло получени.
 Глава 12
 Маслодайни семена и плодове; разни видове семена, семена за посев и плодове; индустриални или медицински растения; слама и фуражи.
 Производство от материали от която и да било позиция, с изключение на тази на продукта.
 Глава 13
 Естествени лакове, клейове, смоли и други растителни сокове и екстракти.
 Производство от материали от която и да било позиция, при което теглото на използваната захар не надвишава 20 % от теглото на крайния продукт.
 Глава 14
 Материали за сплитане и други продукти от растителен произход, неупоменати, нито включени другаде.
 Производство от материали от която и да било позиция.
 ех глава 15
 Мазнини и масла от животински или растителен


text:
произход; продукти от тяхното разпадане; обработени мазнини за хранителни цели; восъци от животински или растителен произход; с изключение на:
 Производство от материали от която и да било подпозиция, с изключение на тази на продукта.
 1509 и 1510
 маслиново масло и неговите фракции;
 Производство, при което всички използвани растителни материали са изцяло получени.
 1516 и 1517
 мазнини и масла от животински или растителен произход и техните фракции, частично или напълно хидрогенирани, интерестерифицирани, преестерифицирани или елайдинирани, дори рафинирани, но необработени по друг начин;
 маргарин; хранителни смеси или препарати от животински или растителни мазнини или масла или от фракции от различни мазнини или масла от настоящата глава, различни от хранителните мазнини и масла и техните фракции от позиция 1516 ; и
 Производство от материали от която и да било позиция, с изключение на тази на продукта.
 152 000
 глицерол.
 Производство от материали от която и да било позиция.
 Глава 16
 Продукти от месо, риби или ракообразни, мекотели или други водни безгръбначни.
 Производство, при което всички използвани материали от глави 2, 3 и 16 са изцяло получени.
 ех глава 17
 Захар и захарни изделия; с изключение на:
 Производство от материали от която и да било позиция, с изключение на тази на продукта.
 1702
 други видове захар, включително лактоза, малтоза, глюкоза и фруктоза (левулоза), химически чисти, в твърдо състояние; захарни сиропи без ароматизиращи или оцветяващи добавки; заместители на мед, дори смесени с естествен мед; карамелизирана захар и карамелизирани меласи; и
 Производство от материали от която и да било позиция, с изключение на тази на продукта, при което теглото на използваните материали от позиции 1101 —1108 , 1701 и 1703 не надвишава 30 % от теглото на крайния продукт.
 1704
 захарни изделия без какао (включително белия шоколад);
 Производство от материали от която и да било позиция, с изключение на тази на продукта, при което:
 —
 отделните тегла на използваните материали от глава 4 не надвишават 20 % от теглото на крайния продукт;
 —
 отделното тегло на използваната захар не надвишава 40 % от теглото на крайните продукти; и
 —
 общото тегло на използваната захар и на използваните материали от глава 4 не надвишава 50 % от теглото на крайния продукт.
 Глава 18
 Какао и продукти от какао.
 Производство от материали от която и да било позиция, с изключение на тази на продукта, при което:
 —
 отделните тегла на използваната захар и на използваните материали от глава 4 не надвишават 40 % от теглото на крайния продукт; и
 —
 общото тегло на използваната захар и на използваните материали от глава 4 не надвишава 60 % от теглото на крайния продукт.
 Глава 19
 Хранителни продукти, приготвени на базата на житни растения, брашна, скорбяла, нишесте или мляко; тестени сладкарски изделия.
 Производство от материали от която и да било позиция, с изключение на тази на продукта, при което:
 —
 теглото на използваните материали от глави 2, 3 и 16 не надвишава 20 % от теглото на крайния продукт;
 —
 теглото на използваните материали от позиции 1006 и 1101 —1108 не надвишава 20 % от теглото на крайния продукт;
 —
 отделните


text:
тегла на използваните материали от глава 4 не надвишават 20 % от теглото на крайния продукт;
 —
 отделното тегло на използваната захар не надвишава 40 % от теглото на крайните продукти; и
 —
 общото тегло на използваната захар и на използваните материали от глава 4 не надвишава 50 % от теглото на крайния продукт.
 ех глава 20
 Хранителни продукти от зеленчуци, плодове или други части от растения; с изключение на:
 Производство от материали от която и да било позиция, с изключение на тази на продукта, при което теглото на използваната захар не надвишава 20 % от теглото на крайния продукт.
 2002 и 2003
 домати, гъби и трюфели, приготвени или консервирани по начин, различен от този с оцет или с оцетна киселина.
 Производство, при което всички използвани материали от глава 7 са изцяло получени.
 ех глава 21
 Разни видове хранителни продукти; с изключение на:
 Производство от материали от която и да било позиция, с изключение на тази на продукта, при което:
 —
 отделните тегла на използваните материали от глава 4 не надвишават 20 % от теглото на крайния продукт;
 —
 отделното тегло на използваната захар не надвишава 40 % от теглото на крайните продукти; и
 —
 общото тегло на използваната захар и на използваните материали от глава 4 не надвишава 50 % от теглото на крайния продукт.
 2103
 препарати за сосове и готови сосове; комбинирани подправки; синапено брашно и готова горчица:
 —
 препарати за сосове и готови сосове; комбинирани подправки; и
 Производство от материали от която и да било позиция, с изключение на тази на продукта. Могат обаче да се използват синапено брашно или готова горчица.
 —
 синапено брашно и готова горчица
 Производство от материали от която и да било позиция.
 Глава 22
 Безалкохолни и алкохолни напитки и видове оцет.
 Производство от материали от която и да било позиция, с изключение на тази на продукта и позиции 2207 и 2208 , при което:
 —
 всички използвани материали от подпозиции 0806 10 , 2009 61 и 2009 69 са изцяло получени; и
 —
 отделните тегла на използваната захар и на използваните материали от глава 4 не надвишават 20 % от теглото на крайния продукт.
 ех глава 23
 Остатъци и отпадъци от хранителната промишленост; приготвени храни за животни; с изключение на:
 Производство от материали от която и да било позиция, с изключение на тази на продукта.
 2302 и ex 2303
 остатъци от производството на нишесте или скорбяла; и
 Производство от материали от която и да било позиция, с изключение на тази на продукта, при което теглото на използваните материали от глава 10 не надвишава 20 % от теглото на крайния продукт.
 2309
 препарати от видовете, използвани за храна на животни.
 Производство от материали от която и да било позиция, с изключение на тази на продукта, при което:
 —
 всички използвани материали от глави 2 и 3 са изцяло получени;
 —
 теглото на използваните материали от глави 10 и 11 и позиции 2302 и 2303 не надвишава 20 % от теглото на крайния продукт;
 —
 отделните тегла на използваните материали от глава 4 не


text:
надвишават 20 % от теглото на крайния продукт;
 —
 отделното тегло на използваната захар не надвишава 40 % от теглото на крайните продукти; и
 —
 общото тегло на използваната захар и на използваните материали от глава 4 не надвишава 50 % от теглото на крайния продукт.
 ех глава 24
 Тютюн и обработени заместители на тютюна; с изключение на:
 Производство от материали от която и да било позиция, при което теглото на използваните материали от глава 24 не надвишава 30 % от общото тегло на използваните материали от глава 24.
 2401
 сурови или необработени тютюни; отпадъци от тютюн; и
 Всички използвани сурови или необработени тютюни и отпадъци от тютюн от глава 24 са изцяло получени.
 ex 2402
 цигари от тютюн или от заместители на тютюна.
 Производство от материали от която и да било позиция, с изключение на тази на продукта и на тютюна за пушене от подпозиция 240319, при което най-малко 10 % в тегловно изражение от използваните материали от глава 24 са изцяло получени сурови или необработени тютюни или отпадъци от тютюн от позиция 2401 .
 ех глава 25
 Сол; сяра; пръст и камъни; гипс, вар и цимент; с изключение на:
 Производство от материали от която и да било позиция, с изключение на тази на продукта; или
 Производство, при което стойността на всички използвани материали не надвишава 70 % от цената на продукта франко завод.
 ex 2519
 натрошен естествен магнезиев карбонат (магнезит), в херметично запечатани контейнери, и магнезиев оксид, дори чист, различен от електростопен магнезиев оксид или калциниран до пълно обезводняване (фритован) магнезиев оксид.
 Производство от материали от която и да било позиция, с изключение на тази на продукта. Може обаче да бъде използван естествен магнезиев карбонат (магнезит).
 Глава 26
 Руди, шлаки и пепели.
 Производство от материали от която и да било позиция, с изключение на тази на продукта.
 ех глава 27
 Минерални горива, минерални масла и продукти от тяхната дестилация; битуминозни материали; минерални восъци, с изключение на:
 Производство от материали от която и да било позиция, с изключение на тази на продукта; или
 Производство, при което стойността на всички използвани материали не надвишава 70 % от цената на продукта франко завод.
 ex 2707
 масла, в които ароматните съставки преобладават тегловно по отношение на неароматните, които масла са близки до минералните масла, получени чрез дестилация на високотемпературни каменовъглени катрани, дестилиращи повече от 65 % от своя обем при температура до 250 oС (включително смесите от петролен спирт и бензол), предназначени да бъдат използвани като моторно гориво или като гориво за отопление.
 Операции по рафиниране или една или повече специфични преработки (1); или
 Други операции, при които всички използвани материали са класирани в позиция, различна от тази на продукта. Могат обаче да се използват материали от същата позиция като тази на продукта, при условие че общата им стойност не надвишава 50 % от цената на продукта франко завод.
 2710
 нефтени масла или масла от битуминозни материали, различни от суровите; неупоменати, нито включени другаде препарати, съдържащи тегловно 70 % или повече нефтени масла или масла от битуминозни материали, които масла са основен


text:
компонент на тези препарати; отпадъчни масла;
 Операции по рафиниране или една или повече специфични преработки (2); или
 Други операции, при които всички използвани материали са класирани в позиция, различна от тази на продукта. Могат обаче да се използват материали от същата позиция като тази на продукта, при условие че общата им стойност не надвишава 50 % от цената на продукта франко завод.
 2711
 нефтен газ и други газообразни въглеводороди;
 Операции по рафиниране или една или повече специфични преработки (2); или
 Други операции, при които всички използвани материали са класирани в позиция, различна от тази на продукта. Могат обаче да се използват материали от същата позиция като тази на продукта, при условие че общата им стойност не надвишава 50 % от цената на продукта франко завод.
 2712
 вазелин; парафин, микрокристален нефтен восък, суров парафин (slack wax), озокерит, лигнитен восък, торфен восък, други минерални восъци и подобни продукти, получени по синтетичен или друг начин, дори оцветени; и
 Операции по рафиниране или една или повече специфични преработки (2); или
 Други операции, при които всички използвани материали са класирани в позиция, различна от тази на продукта. Могат обаче да се използват материали от същата позиция като тази на продукта, при условие че общата им стойност не надвишава 50 % от цената на продукта франко завод.
 2713
 нефтен кокс, нефтен битум и други остатъци от нефтени масла или от масла от битуминозни материали.
 Операции по рафиниране или една или повече специфични преработки (1); или
 Други операции, при които всички използвани материали са класирани в позиция, различна от тази на продукта. Могат обаче да се използват материали от същата позиция като тази на продукта, при условие че общата им стойност не надвишава 50 % от цената на продукта франко завод.
 Глава 28
 Неорганични химични продукти; неорганични или органични съединения на благородни метали, на радиоактивни елементи, на редкоземни метали или на изотопи.
 Производство от материали от която и да било позиция, с изключение на тази на продукта. Могат обаче да се използват материали от същата позиция като тази на продукта, при условие че общата им стойност не надвишава 20 % от цената на продукта франко завод; или
 Производство, при което стойността на всички използвани материали не надвишава 50 % от цената на продукта франко завод.
 Глава 29
 Органични химични продукти.
 Производство от материали от която и да било позиция, с изключение на тази на продукта. Могат обаче да се използват материали от същата позиция като тази на продукта, при условие че общата им стойност не надвишава 20 % от цената на продукта франко завод; или
 Производство, при което стойността на всички използвани материали не надвишава 50 % от цената на продукта франко завод.
 ех глава 30
 Фармацевтични продукти.
 Производство от материали от която и да било позиция.
 3004
 Медикаменти (с изключение на продуктите от позиция 3002 , 3005 или 3006 ), съставени от смесени или несмесени продукти, приготвени за терапевтични или профилактични цели, представени под формата на дози (включително тези за трансдермално приложение) или пригодени за продажба на дребно.
 Производство от материали от която и да било


text:
позиция, с изключение на тази на продукта; или
 Производство, при което стойността на всички използвани материали не надвишава 70 % от цената на продукта франко завод.
 Глава 31
 Торове.
 Производство от материали от която и да било позиция, с изключение на тази на продукта. Могат обаче да се използват материали от същата позиция като тази на продукта, при условие че общата им стойност не надвишава 20 % от цената на продукта франко завод; или
 Производство, при което стойността на всички използвани материали не надвишава 50 % от цената на продукта франко завод.
 Глава 32
 Дъбилни или багрилни екстракти; танини и техните производни; пигменти и други багрилни вещества; бои и лакове; китове; мастила.
 Производство от материали от която и да било позиция, с изключение на тази на продукта. Могат обаче да се използват материали от същата позиция като тази на продукта, при условие че общата им стойност не надвишава 20 % от цената на продукта франко завод; или
 Производство, при което стойността на всички използвани материали не надвишава 50 % от цената на продукта франко завод.
 Глава 33
 Етерични масла и резиноиди; готови парфюмерийни или тоалетни продукти и козметични препарати.
 Производство от материали от която и да било позиция, с изключение на тази на продукта. Могат обаче да се използват материали от същата позиция като тази на продукта, при условие че общата им стойност не надвишава 20 % от цената на продукта франко завод; или
 Производство, при което стойността на всички използвани материали не надвишава 50 % от цената на продукта франко завод.
 ех глава 34
 Сапуни, повърхностноактивни органични продукти, препарати за пране, смазочни препарати, изкуствени восъци, восъчни препарати, препарати за лъскане или почистване, свещи и подобни артикули, пасти за моделиране, „зъболекарски восъци“ и състави за зъболекарството на базата на гипс, с изключение на:
 Производство от материали от която и да било позиция, с изключение на тази на продукта. Могат обаче да се използват материали от същата позиция като тази на продукта, при условие че общата им стойност не надвишава 20 % от цената на продукта франко завод; или
 Производство, при което стойността на всички използвани материали не надвишава 70 % от цената на продукта франко завод.
 ex 3404
 изкуствени восъци и восъчни препарати:
 —
 на базата на парафин, нефтени восъци, восъци, получени от битуминозни минерали, суров парафин (slack wax) или парафинови отпадъци.
 Производство от материали от която и да било позиция.
 ех глава 35
 Белтъчни вещества; продукти на базата на модифицирани скорбяла или нишесте; лепила; ензими.
 Производство от материали от която и да било позиция, с изключение на тази на продукта.
 3505
 Декстрин и други модифицирани скорбяла и нишесте (например желатинирани или естерифицирани скорбяла и нишесте); лепила на базата на скорбяла или нишесте, на декстрин или на други модифицирани скорбяла или нишесте.
 Производство от материали от която и да било позиция, с изключение на тази на продукта, при което стойността на всички използвани материали не надвишава 50 % от цената на продукта франко завод.
 3506
 Готови лепила, неупоменати, нито включени другаде; всякакви продукти, употребявани за лепене, пригодени за продажба на


text:
дребно като лепила с нетно тегло, непревишаващо 1 kg.
 Производство от материали от която и да било позиция, с изключение на тази на продукта; или
 Производство, при което стойността на всички използвани материали не надвишава 70 % от цената на продукта франко завод.
 Глава 36
 Барути и експлозиви; пиротехнически артикули; кибрити; пирофорни сплави; възпламенителни материали.
 Производство от материали от която и да било позиция, с изключение на тази на продукта. Могат обаче да се използват материали от същата позиция като тази на продукта, при условие че общата им стойност не надвишава 20 % от цената на продукта франко завод; или
 Производство, при което стойността на всички използвани материали не надвишава 50 % от цената на продукта франко завод.
 Глава 37
 Фотографски или кинематографски продукти.
 Производство от материали от която и да било позиция, с изключение на тази на продукта. Могат обаче да се използват материали от същата позиция като тази на продукта, при условие че общата им стойност не надвишава 20 % от цената на продукта франко завод; или
 Производство, при което стойността на всички използвани материали не надвишава 50 % от цената на продукта франко завод.
 ех глава 38
 Различни видове продукти на химическата промишленост; с изключение на:
 Производство от материали от която и да било позиция, с изключение на тази на продукта. Могат обаче да се използват материали от същата позиция като тази на продукта, при условие че общата им стойност не надвишава 20 % от цената на продукта франко завод; или
 Производство, при което стойността на всички използвани материали не надвишава 50 % от цената на продукта франко завод.
 3824 60
 сорбитол, различен от посочения в подпозиция 2905 44 .
 Производство от материали от която и да било подпозиция, с изключение на тази на продукта и на материали от подпозиция 2905 44 . Могат обаче да се използват материали от същата подпозиция като тази на продукта, при условие че общата им стойност не надвишава 20 % от цената на продукта франко завод; или
 Производство, при което стойността на всички използвани материали не надвишава 50 % от цената на продукта франко завод.
 Глава 39
 Пластмаси и пластмасови изделия.
 Производство от материали от която и да било позиция, с изключение на тази на продукта. Могат обаче да се използват материали от същата позиция като тази на продукта, при условие че общата им стойност не надвишава 20 % от цената на продукта франко завод; или
 Производство, при което стойността на всички използвани материали не надвишава 50 % от цената на продукта франко завод.
 ех глава 40
 Каучук и каучукови изделия; с изключение на:
 Производство от материали от която и да било позиция, с изключение на тази на продукта; или
 Производство, при което стойността на всички използвани материали не надвишава 70 % от цената на продукта франко завод.
 4012
 пневматични гуми от каучук, регенерирани или употребявани; бандажи, протектори за пневматични гуми и колани (предпазни ленти), от каучук:
 —
 регенерирани пневматични гуми и бандажи, плътни или кухи (полуплътни), от каучук; и
 Регенериране на употребявани гуми.
 —
 други
 Производство от материали от която


text:
и да било позиция, с изключение на тези от позиции 4011 и 4012 ; или
 Производство, при което стойността на всички използвани материали не надвишава 70 % от цената на продукта франко завод.
 ех глава 41
 Кожи (различни от кожухарските); с изключение на:
 4104 —4106
 дъбени или „crust“ кожи, обезкосмени, дори цепени, но необработени по друг начин; и
 Повторно дъбене на дъбени или предварително дъбени кожи от подпозиция 4104 11 , 4104 19 , 4105 10 , 4106 21 , 4106 31 или 4106 91 ; или
 Производство от материали от която и да било позиция, с изключение на тази на продукта.
 4107 , 4112 , 4113
 дъбени или „crust“ кожи, допълнително обработени.
 Производство от материали от която и да било позиция, с изключение на тази на продукта. Могат обаче да се използват материали от подпозиции 4104 41 , 4104 49 , 4105 30 , 4106 22 , 4106 32 и 4106 92 единствено ако се извършва операция по повторно дъбене на дъбени или „crust“ кожи в сухо състояние.
 Глава 42
 Кожени изделия; седларски или сарашки артикули; пътнически артикули, ръчни чанти и други подобни; изделия от черва.
 Производство от материали от която и да било позиция, с изключение на тази на продукта; или
 Производство, при което стойността на всички използвани материали не надвишава 70 % от цената на продукта франко завод.
 ех глава 43
 Кожухарски кожи и облекла от тях; изкуствени кожухарски кожи; с изключение на:
 Производство от материали от която и да било позиция, с изключение на тази на продукта; или
 Производство, при което стойността на всички използвани материали не надвишава 70 % от цената на продукта франко завод.
 4302
 дъбени или апретирани кожухарски кожи, съединени: (включително главите, опашките, крачетата и други части, отпадъци и изрезки), несъединени или съединени (но не посредством други материали), различни от включените в позиция 4303 ; и
 Производство от материали от която и да било позиция, с изключение на тази на продукта.
 4303
 облекла, допълнения към облеклото и други артикули от кожухарски кожи.
 Производство от материали от която и да било позиция, с изключение на тази на продукта.
 ех глава 44
 Дървен материал и изделия от дървен материал; дървени въглища; с изключение на:
 Производство от материали от която и да било позиция, с изключение на тази на продукта; или
 Производство, при което стойността на всички използвани материали не надвишава 70 % от цената на продукта франко завод.
 ex 4407
 дървен материал, нарязан или бичен надлъжно, цепен или кръгообразно нарязан, рендосан, шлифован или клинозъбно съединен, с дебелина над 6 mm;
 Рендосване, шлифоване или клинозъбно съединяване.
 ex 4408
 фурнирни листове (включително тези, получени чрез нацепване на слоест дървен материал) и развиван фурнир за шперплат, с дебелина, непревишаваща 6 mm, челно съединен, и друг дървен материал, надлъжно нарязан, нацепен или кръгообразно развит, с дебелина, непревишаваща 6 mm, рендосан, шлифован или клинозъбно съединен;
 Челно съединяване, рендосване, шлифоване или клинозъбно съединяване.
 ex 4410 — ex 4413
 пръчки и дървени профили, включително обработени первази и други подобни обработени елементи;
 Преработка във форма на пръчки или дървени профили.
 ex 4415
 каси,


text:
касетки, щайги, барабани и подобни амбалажи от дървен материал:
 Производство от дъски, неизрязани по размер.
 ex 4418
 —
 дърводелски изделия и части за конструкции от дърво;
 Производство от материали от която и да било позиция, с изключение на тази на продукта. Могат обаче да се използват порести дървесни плочи и покривни шиндри („shingles“ и „shakes“).
 —
 пръчки и дървени профили; и
 Преработка във форма на пръчки или дървени профили.
 ex 4421
 дървен материал, приготвен за кибритени клечки; дървени клечки или щифтове за обувки.
 Производство от дървен материал от която и да било позиция, с изключение на профилирания дървен материал от позиция 4409
 Глава 45
 Корк и коркови изделия.
 Производство от материали от която и да било позиция, с изключение на тази на продукта; или
 Производство, при което стойността на всички използвани материали не надвишава 70 % от цената на продукта франко завод.
 Глава 46
 Тръстикови или кошничарски изделия.
 Производство от материали от която и да било позиция, с изключение на тази на продукта; или
 Производство, при което стойността на всички използвани материали не надвишава 70 % от цената на продукта франко завод.
 Глава 47
 Дървесна маса или маса от други влакнести целулозни материали; хартия или картон за рециклиране (отпадъци и остатъци).
 Производство от материали от която и да било позиция, с изключение на тази на продукта; или
 Производство, при което стойността на всички използвани материали не надвишава 70 % от цената на продукта франко завод.
 Глава 48
 Хартии и картони; изделия от целулозна маса, от хартия или от картон.
 Производство от материали от която и да било позиция, с изключение на тази на продукта; или
 Производство, при което стойността на всички използвани материали не надвишава 70 % от цената на продукта франко завод.
 Глава 49
 Печатни книги, вестници, картини и други печатни произведения на издателства, на пресата или на останалата графическа промишленост; ръкописни или машинописни текстове и чертежи.
 Производство от материали от която и да било позиция, с изключение на тази на продукта; или
 Производство, при което стойността на всички използвани материали не надвишава 70 % от цената на продукта франко завод.
 ех глава 50
 Естествена коприна; с изключение на:
 Производство от материали от която и да било позиция, с изключение на тази на продукта.
 ex 5003
 отпадъци от естествена коприна (включително пашкулите, негодни за свилоточене, отпадъците от прежди и развлакнените текстилни материали), кардирани или пенирани;
 Кардиране или пениране на отпадъци от естествена коприна.
 5004 — ex 5006
 прежди от естествена коприна и прежди от отпадъци от естествена коприна; и
 Изпридане на естествени влакна или екструдиране на синтетични или изкуствени влакна, придружено от изпридане или пресукване (3).
 5007
 тъкани от прежди от естествена коприна или от отпадъци от естествена коприна:
 Изпридане на естествени или щапелни синтетични или изкуствени влакна или екструдиране на прежди от синтетични или изкуствени нишки или пресукване, придружено във всеки от случаите от тъкане;
 Тъкане, придружено от боядисване;
 Боядисване на прежди, придружено от тъкане; или
 Печатане, придружено от поне две подготвителни или довършителни операции (като почистване, избелване, мерсеризиране, термофиксиране, кардиране, изглаждане, преработка за придаване на устойчивост на


text:
свиване, дълготрайно апретиране, декатиране, импрегниране, поправяне и почистване от възли и грапавини), при условие че стойността на използваната непечатана тъкан не надвишава 47,5 % от цената на продукта франко завод (3).
 ex глава 51
 Вълна, фини и груби животински косми; прежди и тъкани от конски косми; с изключение на:
 Производство от материали от която и да било позиция, с изключение на тази на продукта.
 5106 —5110
 прежди от вълна, от фини или груби животински косми или от конски косми; и
 Изпридане на естествени влакна или екструдиране на синтетични или изкуствени влакна, придружено от изпридане (3).
 5111 —5113
 тъкани от вълна, от фини или груби животински косми или от конски косми.
 Изпридане на естествени или щапелни синтетични или изкуствени влакна или екструдиране на прежди от синтетични или изкуствени нишки, придружено във всеки от случаите от тъкане;
 Тъкане, придружено от боядисване или боядисване на прежди, придружено от тъкане; или
 Печатане, придружено от поне две подготвителни или довършителни операции (като почистване, избелване, мерсеризиране, термофиксиране, кардиране, изглаждане, преработка за придаване на устойчивост на свиване, дълготрайно апретиране, декатиране, импрегниране, поправяне и почистване от възли и грапавини), при условие че стойността на използваната непечатана тъкан не надвишава 47,5 % от цената на продукта франко завод (3).
 ex глава 52
 Памук; с изключение на:
 Производство от материали от която и да било позиция, с изключение на тази на продукта.
 5204 —5207
 прежди и конци от памук; и
 Изпридане на естествени влакна или екструдиране на синтетични или изкуствени влакна, придружено от изпридане (3).
 5208 —5212
 тъкани от памук.
 Изпридане на естествени или щапелни синтетични или изкуствени влакна или екструдиране на прежди от синтетични или изкуствени нишки, придружено във всеки от случаите от тъкане;
 Тъкане, придружено от боядисване или промазване;
 Боядисване на прежди, придружено от тъкане; или
 Печатане, придружено от поне две подготвителни или довършителни операции (като почистване, избелване, мерсеризиране, термофиксиране, кардиране, изглаждане, преработка за придаване на устойчивост на свиване, дълготрайно апретиране, декатиране, импрегниране, поправяне и почистване от възли и грапавини), при условие че стойността на използваната непечатана тъкан не надвишава 47,5 % от цената на продукта франко завод (3).
 ex глава 53
 Други растителни текстилни влакна; хартиена прежда и тъкани от хартиена прежда; с изключение на:
 Производство от материали от която и да било позиция, с изключение на тази на продукта.
 5306 —5308
 прежди от други растителни текстилни влакна; хартиени прежди; и
 Изпридане на естествени влакна или екструдиране на синтетични или изкуствени влакна, придружено от изпридане (3).
 5309 —5311
 тъкани от други растителни текстилни влакна; тъкани от хартиени прежди.
 Изпридане на естествени или щапелни синтетични или изкуствени влакна или екструдиране на прежди от синтетични или изкуствени нишки, придружено във всеки от случаите от тъкане;
 Тъкане, придружено от боядисване или промазване;
 Боядисване на прежди, придружено от тъкане; или
 Печатане, придружено от поне две подготвителни или довършителни операции (като почистване, избелване, мерсеризиране, термофиксиране, кардиране, изглаждане, преработка за придаване на устойчивост на свиване, дълготрайно апретиране, декатиране, импрегниране, поправяне и почистване от възли и грапавини), при условие че стойността на използваната непечатана тъкан не надвишава 47,5 % от цената на продукта франко